**Vyhlásenie**

Materiál sa na rokovanie Legislatívnej rady vlády Slovenskej republiky predkladá s rozporom s Asociáciou zamestnávateľských zväzov a združení Slovenskej republiky.

**Znenie pripomienky:**

K Čl. I navrhujeme doplniť bodmi 2 a 3

Navrhujeme doplniť nové bod 2 a 3 , ktoré znejú: „ 2. V prílohe č. 8 sa tabuľka A dopĺňa tridsiatym tretím bodom, ktorý znie: „33. Svidník Nemocnica arm. generála L. Svobodu Svidník, a. s. 1.“ 3. V prílohe č. 8 sa tabuľka B dopĺňa trinástym riadkom, ktorý znie: „13. Michalovce Nemocnica s poliklinikou Štefana Kukuru Michalovce, a. s. 2.““. Odôvodnenie: Navrhujeme Nemocnicu arm. generála L. Svobodu Svidník, a. s. zaradiť do pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu. Navrhujeme Nemocnicu s poliklinikou Štefana Kukuru Michalovce, a.s. zaradiť do pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 2. typu. Obe UZZ zabezpečujú starostlivosť o COVID-19 pacientov (SK a MI), v prípade Nemocnice s poliklinikou Štefana Kukuru Michalovce, a.s. (zabezpečujú nadregionálnu starostlivosť o COVID-19 pacientov s komplikovaným priebehom). Zmyslom navrhovanej právnej úpravy je vykonať také nevyhnutné zmeny v ústavnej zdravotnej starostlivosti, ktoré zlepšia najmä kvalitu a efektivitu poskytovanej zdravotnej starostlivosti. Základným predpokladom je zabezpečenie dostupnosti zdravotnej starostlivosti prostredníctvom verejnej minimálnej siete poskytovateľov, ktorá je nastavená tak, aby reflektovala skutočné potreby obyvateľstva. Podľa navrhovanej právnej úpravy je sieť poskytovateľov nastavená tak, aby sa najmenej 90 % občanov na celom území Slovenskej republiky v prípade potreby neodkladnej zdravotnej starostlivosti dostalo najneskôr do 30 minút do takého ústavného zdravotníckeho zariadenia, kde im bude poskytnutá zodpovedajúca urgentná zdravotná starostlivosť. Sme toho názoru, že prekvalifikovaním zaradenia Nemocnice s poliklinikou Štefana Kukuru Michalovce, a.s. v pevnej sieti z poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu na poskytovateľa ústavnej zdravotnej starostlivosti, ktorý poskytuje ústavnú pohotovostnú službu na urgentnom príjme 2. typu výrazne zníži počet odvrátiteľných úmrtí v regióne

**Vyhodnotenie pripomienky:**

Pripomienka je nad rámec predkladaného návrhu nariadenia. Návrh nariadenia rieši aktuálnu situáciu v regióne. Ministerstvo zdravotníctva návrhom nariadenia predchádza hrozbe, že zanikne urgentný príjem Malacky, prevádzkovaný doposiaľ na základe zmluvy s krajom. V čase zhoršenej epidemiologickej situácie by mohol mať tento zánik devastačný vplyv na možnosti zabezpečenia adekvátnej a regionálne proporčnej zdravotnej starostlivosti. Toto opatrenie sa navrhuje iba na prechodné obdobie, je časovo ohraničené. Obsah pripomienky je potrebné komplexne posúdiť z hľadiska opodstatnenosti a vplyvov, ktoré by úprava mala. Ak na základe tohto posúdenia vyplynie, že úprava je potrebná, mala by prejsť samostatným a štandardným legislatívnym procesom. Rozporové konanie prebehlo dňa 21. januára 2021. Rozpor sa nepodarilo odstrániť.